Diari Oficial de la Generalitat Valenciana


Sumari del DOGV 6292, del 18-06-2010 (2010/6067)

Notificació de la interlocutòria dictada en el procediment d'adopció número 1520/2009.
--------------------------------------------------------------------------------------

### Dades del document

Número de DOGV
:   6292

Data del DOGV
:   18-06-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/6067


Organisme emissor
:   Jutjat de Primera Instància Número 7 de Castelló de la Plana

Tipus de document
:   Anunci

Notificació de la interlocutòria dictada en el procediment d'adopció número 1520/2009. [2010/6067]  
Assumpte civil 001520/2009   
Elena Carrió Durá, secretària del Jutjat de Primera Instància número 7 de Castelló de la Plana.   
En el judici a què es fa referència s'ha dictat la resolució que té el text que, literalment, és com segueix:  
«Interlocutòria número 67/2010   
Castelló de la Plana, 2 de febrer de 2010  
Antecedents de fet   
PrimerEn data 23 de desembre de 2009, el lletrat habilitat de la Generalitat Valenciana, en representació de l'entitat pública a què fan referència els articles 172, 173 i 176.2 del Codi Civil d'acord amb la Llei Orgànica 1/1996, de 15 de gener, de Protecció al Menor, i la disposició addicional primera de la Llei 21/1987, d'11 de novembre, va presentar una sol·licitud de proposta prèvia d'adopció del menor d'edat [?].   
Segon: Admesa a tràmit la sol·licitud, es va registrar amb el número 1520/2009, i al qual van prestar-ne el consentiment els adoptants, sense que calgués tornar a demanar l'assentiment de la mare biològica (la filiació paterna era desconeguda) pel fet d'haver-ne prestat el consentiment dins dels sis mesos anteriors a la interposició de la demanda.   
Tercer: El Ministeri Fiscal va informar en el sentit de considerar procedent l'adopció de la menor d'edat per ser al més adequat a l'interés d'aquesta, segons l'informe de data de 29 de gener de 2010.   
Fonaments jurídics   
Únic  
L'article 175 del Codi Civil exigeix per a l'adopció que l'adoptant siga major de 25 anys i que tinga, com a mínim, 14 anys més que l'adoptand, i cal que aquest siga menor d'edat no emancipa. L'article 176 determina que per a iniciar l'expedient d'adopció cal la proposta prèvia de l'entitat pública a favor de l'adoptant o adoptants que aquesta entitat haja declarat idonis per a l'exercici de la pàtria potestat. El Codi Civil en l'article 177 manifesta que: "hauran de consentir l'adopció, en presència del jutge, l'adoptant o adoptants", preceptuant així mateix que «hauran d'assentir a l' adopció de la forma establida en la Llei d'Enjudiciament Civil: 2. Els pares de l'adoptand que no estiga emancipat, tret que estigueren privats de la pàtria potestat per sentència ferma o subjectes a causa legal per a tal privació». D'acord amb l'article 177.3 del Codi Civil «hauran de ser simplement oïts pel jutge: 1. Els pares que no hagen sigut privats de la pàtria potestat, quan el seu assentiment no siga necessari per a l'adopció». L'article 1830 de la antiga Llei d'Enjudiciament Civil de 1881 (vigent en virtut de la disposició derogatòria única de la Llei 1/2000) assenyala que no cal renovar l'assentiment dels pares quan la demanda es presente dins dels sis mesos següents a la inicial prestació d'assentiment. Són aplicables les normes establides en l'article 781,1 de l'actual Llei d'Enjudiciament Civil, i així els pares que pretenguen que es reconega la necessitat del seu assentiment per a l'adopció podran comparéixer davant el tribunal que tracte el corresponent expedient i manifestar-ho així. El tribunal, amb la suspensió de l'expedient, assenyalarà un termini que, prudencialment, estime necessari per a la presentació de la demanda, que no podrà ser inferior a 20 dies ni excedir-ne de 40. Presentada la demanda, es tramitarà d'acord amb el que estableix l'article 753. Si no es presenta la demanda dins del termini fixat pel tribunal, es dictarà una interlocutòria que considerarà finalitzat el tràmit. Dictada aquesta resolució no s'admetrà cap reclamació posterior d'aquests subjectes sobre la necessitat d'assentiment per a l'adopció de què es tracte. L'article 1825 de la Llei d'Enjudiciament Civil de 1881 estableix que totes aquestes actuacions es practicaran amb la intervenció del Ministeri Fiscal, que haurà d'emetre el corresponent informe. L'article 108 del Codi Civil determina que «la filiació matrimonial i la no matrimonial, així com l'adoptiva, produeixen els mateixos efectes, de conformitat amb les disposició d'aquest codi»; l'article 109 del mateix cos legal disposa que «la filiació determina els cognoms de conformitat amb el que estableix la llei».   
En aquest cas concorren tots els requisits exposats adés, ja que tal com es desprén de la documental que consta en les actuacions, tant els adoptants com l'adoptand tenen les edats requerides per la llei. S'han observat també els tràmits exigits, i els adoptants han consentit l'adopció a través de les compareixences de data 27 de gener de 2010, sense que calguera renovar l'assentiment de la mare biològica (la filiació paterna era desconeguda) pel fet d'haver-lo prestat el 30 de setembre de 2009, dins dels sis mesos anteriors a la interposició de la demanda. El Ministeri Fiscal va informar favorablement sobre la pertinença de l'adopció tal como consta documentat en la causa. Per tot això s'ha de constituir l'adopció en els termes sol·licitats, amb les conseqüències inherents a aquesta constitució, guardant la necessària reserva sobre la identitat dels adoptants, a fi d'evitar que la família d'origen conega la identitat dels nous pares adoptius.   
Part dispositiva   
Atés el que s'ha exposat, José Luis Conde-Pumpido García, magistrat jutge de primera instància número 7 de Castelló,   
Dispose:  
L'adopció del menor d'edat [?] (nascut a [?], en data [?] i inscrit al registre civil d'aquesta població, en la secció [?], al tom [?], pàgina [...]), a favor del matrimoni proposat pel Consell d'Adopció de Menors (expedient número 17/05), tot això en interés del menor. Determineu-ne el nom i els cognoms del menor en la forma establida legalment.   
Una vegada siga ferma aquesta resolució notifiqueu-la mitjançant exhort a la persona encarregada del Registre Civil de [?] amb el fi que s'inscriga l'adopció al marge de la inscripció de naixement de l'adoptat, i després s'arxivarà aquest expedient.   
Notifiqueu aquesta resolució al promotor de l'expedient, a la mare biològica i al Ministeri Fiscal, i feu-los saber que s'hi pot interposar un recurs d'apel·lació dins del termini de cinc dies.   
De conformitat amb la disposició addicional quinzena de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a la interposició del recurs d'apel·lació, la part recurrent haurà de constituir un dipòsit de 50 euros, que consignarà en el compte de consignacions d'aquest Jutjat, i no es podrà admetre a tràmit el recurs si no s'ha constituït el dipòsit.   
Uniu aquesta resolució al llibre d'interlocutòries definitives d'aquest Jutjat i deixeu-ne una testimoniança en les actuacions.   
Aquesta és la meua interlocutòria, que pronuncie, mane i firme».   
Atés que es desconeix el domicili o la residència actuals de la part demandada, mitjançant la provisió de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana, per a portar a efecte la diligència de notificació a la mare biològica Camelia Sanda Mihai.   
Castelló de la Plana, 4 de maig de 2010- La secretària judicial: Elena Carrió Durá.